68 



rigeste personlige Erfaring, med indgaaende Kendskab og glødende 

 Kærlighed til sit Emne, en højt kultiveret og kundskabsrig Mand 

 har her paataget sig at beskrive Livs- og Yngleforhold hos alle sit 

 Lands Fugle og har illustreret Værket med sine egne pragtfulde 

 fotografiske Optagelser. At se det udkomne igennem betyder ikke 

 blot, at man øger sit Kendskab til Fuglenes Reder og Æg, men 

 i en Række skønne Billeder føres man gennem hele Sveriges Natur, 

 fra Skaanes frugtbare Marker til Lapmarkens øde Egne. 



Det nu afsluttede Bind omhandler Spurvefuglene; hver Art be- 

 handles indgaaende; dens Livsforhold, Sang, Redebygning osv. skildres 

 i et skønt, lyrisk Sprog, og for Fuglens Udbredelse i Sverige gøres 

 omhyggelig Rede; i et særligt — med Petit trykt — Afsnit er samlet 

 det mere tørre men overordentlig værdifulde, videnskabelige Stof: 

 Yngletider, Redens Form og Bestanddele, Æggenes Tal, Størrelse, 

 Udseende og Vægt, alt paa Grundlag af et meget stort Materiale. 

 Til Beskrivelsen af hver Art hører 3 Billeder; først det Terrain, 

 hvor Fuglen bygger, dernæst Reden med nærmeste Omgivelser og 

 endelig selve Reden med Æggene i meget nær naturlig Størrelse. 

 Fotografierne er ypperlige; gengivne, som de er, paa glittet Karton 

 i Fototypi, kommer hver Plet paa Ægget, hvert Straa i Reden og 

 hvert Blad i Omgivelserne til sin fuldeste Ret. 



Systematik er der ikke gjort meget ud af, og Beskrivelse af 

 Fuglene lindes ikke; maaske har dette været følt som et Savn, i 

 hvert Tilfælde meddeles nu fra Forlaget, at der vil komme farve- 

 lagte Tavler af de i Værket omhandlede Arter, udførte efter Origi- 

 naler af Swenander. 



For 8 Aar siden begyndte Værket at udkomme, lovedes færdigt 

 paa 8 Aar, med ialt 50 Hæfter; at det ikke er blevet færdigt under 

 Krigens Aar vil ikke undre nogen, saa lidt som, at de 50 Hæfter 

 næppe vil slaa til; mere Forbauselse vækker det unægtelig, at det 

 stadig kan leveres til en Pris af 2 Kr. 50 Øre pr. Hæfte. 



Rosenius's Arbejde vil altid være en rig Kilde til Kundskab om 

 de nordiske Fugles Liv, fremfor alt deres Yngleforhold; da, praktisk 

 talt, Sveriges og Danmarks Fugle er de samme, kan Bogen paa det 

 varmeste anbefales alle danske Fuglevenner Det er kun glædeligt, 

 at det at interessere sig for Fugle her i Danmark ikke længere er 

 ensbetydende med at samle paa Æg; men der findes dog talrige 

 ældre og yngre Ornithologer, der er begyndt som Ægsamlere og 

 endnu ikke har mistet Kærligheden til Beder og Æg; hvilken Fylde 

 af Viden og Kundskab vil ikke Rosenius's Bog kunne yde dem ! Men 

 enhver med en Smule Interesse for Fugle vil kunne glæde sig over 

 den, og man kan ønske den en adskilligt større Udbredelse her i 

 Landet end hidtil, hvor Tidsskriftets Eksemplar omtrent har været 

 det eneste, soni fandtes. q u 



